# Xiquets de Valls

Xiquets de Valls és la denominació que tradicionalment reben les colles castelleres de Valls, i per extensió també és un sinònim en desús de l'activitat de fer castells.

## Història

Com a origen dels castells al segle xviii, Valls ha exportat la seva denominació arreu del món casteller, atès que durant molts anys les colles vallenques van ser les úniques del panorama casteller. Així, els Xiquets de Valls, altrament dit castellers, s'organitzaven en dues colles, sovint confrontades: Pagesos/Menestrals, Colla d'en Salvador/Colla del Pep, Colla de la Muixerra/Colla del Roser, Colla Vella/Colla Nova, Colla Vella/Colla Joves.
A partir del darrer terç del segle xix, les colles vallenques sempre han inclòs el terme "Xiquets de Valls" en el nom oficial de les colles, provocant que l'expressió hagi anat perdent el significat genèric de "castellers", molt menys habitual al segle xviii. Tanmateix, el concurs de castells de Vilafranca 1935 encara rebé el nom oficial de "Concurs de Xiquets", en lloc de "Concurs de castells".

## Colles de Xiquets de Valls

* Colla dels Xiquets de Valls (1939 – 1947)
* Colla Joves Xiquets de Valls (1971)
* Colla Vella dels Xiquets de Valls (1947)
Tant la Colla Vella dels Xiquets de Valls com la Colla Joves Xiquets de Valls formen part del Consell científic de Món Casteller - Museu Casteller de Catalunya que s'està construint a Valls.

## Padrinatge

L'any 2011, arran d'una iniciativa impulsada conjuntament per les dues colles de Valls, es creà la figura del "Ambaixador de l'Any dels Xiquets de Valls". La funció és exercir d'ambaixador de les colles vallenques durant tota la temporada i presidir l'acte per sortejar l'ordre d'actuació de la diada de Sant Joan. L'acte de proclamació de l'Ambaixador dels Xiquets de Valls i de sorteig de l'ordre d'actuació de la diada de Sant Joan es realitza el dissabte abans de l'inici de la Festa Major de Sant Joan Baptista de Valls. Les diferents personalitats que han exercit de padrí són:
* Josep Cuní, presentador de televisió (2011)
* Enric Crous, director del grup cerveser Damm (2012)
* Jordi Pujol, ex-president de la Generalitat (2013)
* Televisió de Catalunya (2014)
* Muixeranga d'Algemesí (2015)
* Administradors de la Festa Major de Sant Fèlix (2016)
* Fundació Pau Casals (2017)
* Cossetània Edicions (2018)
* Camp de refugiats d'Smara (2019)
* Associació CATESCO (2021)
* Pilar Bayés i de Luna, il·lustradora (2022)
* Pepa Plana, actriu (2023)

## Referències

* 1 2 «Josep Cuní serà el padrí dels Xiquets de Valls aquesta temporada». VilaWeb, 09-06-2011 [Consulta: 18 juny 2013].
* ↑ «El programa de la Festa Major de Sant Joan incorpora novetats». El Vallenc, 03-06-2011 [Consulta: 18 juny 2013].
* ↑ «Presentació del Padrí de la Temporada Castellera a Valls». Coordinadora de Colles Castelleres de Catalunya, 18-06-2011. [Consulta: 18 juny 2013].
* ↑ Carme Gutiérrez «Josep Cuní, padrí casteller a Valls». El Punt Avui, 19-06-2011 [Consulta: 18 juny 2013].
* ↑ «Acte "Ambaixador dels Xiquets de Valls". La Colla Joves obrirà plaça a la diada de Sant Joan». Ona Subirats, 2012. [Consulta: 18 juny 2013].
* ↑ «Enric Crous, Ambaixador dels Xiquets de Valls». TAC 12, 16-06-2012. Arxivat de l'original el 2014-08-08. [Consulta: 18 juny 2013].
* ↑ Josep Torreño. «Pujol ja és ambaixador dels Xiquets de Valls». festadirecte.cat, 17-06-2013. Arxivat de l'original el 2013-06-19. [Consulta: 18 juny 2013].
* ↑ «Televisió de Catalunya, oficialment ambaixadora Xiquets de Valls 2014». El Vallenc, 16-06-2014. Arxivat de l'original el 2014-08-08. [Consulta: 31 juliol 2014].
* ↑ «TVC serà ambaixadora dels Xiquets de Valls el 2014». La Vanguardia, 06-06-2014. [Consulta: 31 juliol 2014].
* ↑ «La Muixeranga d'Algemesí és nomenada ambaixadora dels Xiquets de Valls». [Consulta: 7 juny 2015].
* ↑ «Els Administradors de la festa major de Vilafranca, nous Ambaixadors dels Xiquets de Valls | Món Casteller». Món Casteller, 26-05-2016.
* ↑ Casteller, Diari «Els Xiquets de Valls ja tenen nou ambaixador» (en anglès). Diari Casteller. Arxivat de l'original el 2018-04-16 [Consulta: 16 abril 2018]. Arxivat 2018-04-16 a Wayback Machine.
* ↑ «Els Xiquets de Valls trien per primer cop un ambaixador vallenc - Ajuntament de Valls». [Consulta: 15 novembre 2023].
* ↑ «Aquesta tarda s’ha proclamat el camp de refugiats d’SMARA com a AMBAIXADOR XIQUETS DE VALLS 2019 – CATALUNYA SAHARA» (en castellà). [Consulta: 15 novembre 2023].
* ↑ «L’Associació Catesco serà l’ambaixadora dels Xiquets de Valls 2021 - Ajuntament de Valls». [Consulta: 15 novembre 2023].
* ↑ «Pilarín Bayés, Ambaixadora dels Xiquets de Valls», 19-06-2022. [Consulta: 15 novembre 2023].
* ↑ «Pepa Plana és l'Ambaixadora dels Xiquets de Valls 2023» (en catalan), 18-06-2023. [Consulta: 15 novembre 2023].

## Bibliografia

* Brotons, Xavier Diccionari casteller, 9-2001.

## Vegeu també

* Cronologia de la història dels castells

## Enllaços externs

* Climent Ferré, Joan «Els "castells de Valls" i els inicis de les colles vallenques (segle xix)». Quadern del Casteller, 4-2009. ISSN: 2013-4231.
* Ferrando Romeu, Pere «Les Festes de la Candela i els Xiquets de Valls: manifestació i tradició». Quaderns de Vilaniu, núm. 39, 2001, pp. 25-46.